26 



serede Gjenstande, altsaa Ting, hvorfra man kan slutte sig til 

 Maaden, hvorpaa de have været anvendte, medens det, der findes 

 i Gravene , ofte er ubrugte eller ved Nedlægningen brugelige 

 Ting. Hertil kommer endnu, at den ejendommelige, af gammel 

 Spæk og Tran gjennemtrængte Masse, der indeslutter Gjenstan- 

 dene i Kjøkkenmøddingerne , bevarer dem godt mod Forraad- 

 nelse og Hensmuldren. I Stranden ved Teltpladser og Husrester, 

 der nu bortvaskes af Højvande eller af Grønlænderne bortskjæres 

 som Tørv, finder man endelig ofte store Masser af Stenredskaber, 

 saasom Pilespidser, «Skrabere» og Flækker. Saaledes er Udstedet 

 Kekertak i Vajgat bekjendt for den store Mængde Stenredskaber, 

 som der ere fundne og endnu hvert Aar findes af Børnene ved 

 Stranden. Lignende Steder ere Sermermiut ved Jakobshavn og 

 Tørveøen ved Umanak. 



Uagtet jeg ikke her skal gaa nærmere ind paa Beskrivelsen 

 af de gamle eskimoiske Efterladenskaber, maa jeg dog omtale 

 de store flade Sten, hvorpaa der i Reglen ligger en mindre, 

 afrundet Sten, som kaldes «Angakok-Sten», idet Grønlænderne 

 berette, at den, der i sin Tid ønskede at blive Angakok, satte 

 sig ved en saadan Sten og drejede den lille rundt paa den store, 

 samtidig med at han kaldte paa Tornarsuk, Aandernes Fyrste. 

 JSmlgn. Egedes «Perlustration» S. 110). Stenene ligge afsides 

 og ere flade, en 6 — 8 Kvadratfod store. Jeg har seet to, een 

 i en Hule ved Udstedet Ikerasak i Umanaks-Fjorden og een i 

 en Dal ved Nusak i Vajgat. Paa den ene laa en haandstor 

 Sten, medens den, der har ligget paa den anden, i sin Tid skal 

 være borttaget og muligvis afleveret til et af Museerne. 



Fra Narsak til Svartenhuk er, som Navnet antyder, Landet 

 fladt, idet Fjeldene, der forøvrigt ere lave, c. 1600 Fod (500 M.) 

 høje, trække sig tilbage med et Va — ' à U Mil bredt og væsent- 

 ligst af parallele Havstokke bestaaende, græsbevoxet Underland 

 foran. Imellem Havstokkene lindes lave, side Strækninger, saa 



